26 декември
26 декември е 360-ият ден в годината според григорианския календар (361-ви през високосна). Остават 5 дни до края на годината.

Събития 
 795 г. – Лъв III е избран за римски папа.
 1805 г. – В Братислава е подписан Пресбургски мирен договор между Австрия и Франция.
 1825 г. – В Русия избухва въстание на декабристите.

 1898 г. – Мари и Пиер Кюри обявяват, че са успели да изолират химичния елемент радий.
 1925 г. – Сформирана е Комунистическата партия на Индия.
 1925 г. – Турция въвежда в употреба Григориански календар.
 1933 г. – Регистрирана е фирмата Нисан със седалище Токио, Япония.
 1938 г. – излъчва се първата радиопиеса в България – „Крилата помощ“ от Ангел Каралийчев и Матей Вълев по Варненското радио. Тази дата се счита за началото на радиотеатъра в България.
 1940 г. – Състои се премиерата на американския игрален романтичен филм „Филаделфийска история“ – първият хитов филм с участието на Катрин Хепбърн.
 1947 г. – В България е извършена национализация на банките.
 1959 г. – Официално е открита Българската телевизия.
 1972 г. – Софийският градски съд произнася задочна присъда срещу писателя Георги Марков за шпионаж – лишаване от свобода за 6 години и 6 месеца.
 1973 г. – Космическият апарат Союз 13 се връща на Земята.
 1974 г. – Започва космическата програма Салют 4.
 1979 г. – Съветски специални части превземат президентския дворец в Кабул, Афганистан.
 1980 г. – Създаден е Общонароден юбилеен комитет за честване на 1300-годишнината от основаването на българската държава с председател държавния глава – Тодор Живков.
 1982 г. – В списание Тайм, за първи път за Човек на годината не е избран човек, а персоналния компютър.
 1989 г. – В България независимият профсъюз КТ Подкрепа организира първата политическа стачка с искане за назначаване на временно правителство и провеждане на свободни избори.
 1991 г. – С формално решение на Върховния съвет се разпада СССР.
 2003 г. – Силно земетресение разрушава южноиранския град Бам; загиват 43 300, други 90 000 остават без домове.
 2004 г. – Регистрирано е силно земетресение в Индийския океан, последвано от мощно цунами – в десетки държави загиват над 294 000 души, а 5 милиона остават без покрив.

Родени 

 1194 г. – Фридрих II, император на Свещената Римска империя († 1250 г.)
 1716 г. – Томас Грей, британски поет († 1771 г.)
 1756 г. – Бернар Жермен дьо Ласепед, френски зоолог († 1825 г.)
 1791 г. – Чарлз Бабидж, британски математик († 1871 г.)
 1793 г. – Франц Хюнтен (Франсоа Хюнтен), немски пианист и автор на салонна музика († 1878 г.)
 1862 г. – Александър Амфитеатров, руски писател († 1938 г.)
 1872 г. – Норман Ейнджъл, британски политик, Нобелов лауреат през 1933 г. († 1967 г.)
 1874 г. – Роза Албах-Рети, немска актриса († 1980 г.)
 1879 г. – Александър Ботев, български политик († 1947 г.)
 1880 г. – Елтън Мейо, американски социолог († 1949 г.)
 1880 г. – Илия Янулов, български социолог († 1962 г.)
 1881 г. – Стефан Цанев, български генерал († 1944 г.)
 1882 г. – Иван Попевтимов, български революционер († 1944 г.)
 1891 г. – Хенри Милър, американски писател († 1980 г.)
 1892 г. – Дан Колов, български борец и кечист († 1940 г.)
 1893 г. – Мао Дзедун, китайски военачалник († 1976 г.)
 1901 г. – Никола Сяров, български лекар († ? г.)
 1909 г. – Александър Димитров, деец БКП († 1944 г.)
 1918 г. – Георгиос Ралис, министър-председател на Гърция († 2006 г.)
 1919 г. – Иван Нивянин, български поет († 1944 г.)
 1926 г. – Кольо Георгиев, български писател и драматург
 1927 г. – Алън Кинг, американски актьор († 2004 г.)
 1939 г. – Райнер Малковски, немски поет († 2003 г.)
 1940 г. – Едуард Прескот, американски икономист, Нобелов лауреат през 2004 г.
 1941 г. – Димитър Коруджиев, български писател
 1941 г. – Шенер Шен, турски киноартист
 1949 г. – Жозе Рамош Орта, източнотиморски политик, Нобелов лауреат през 1996 г.
 1952 г. – Франческо Грациани, италиански футболист
 1953 г. – Леонел Фернандес, президент на Доминиканската република
 1953 г. – Юри Ступел, български композитор
 1958 г. – Ейдриън Нюи, Дизайнер
 1959 г. – Коджи Моримото, японски режисьор
 1960 г. – Ники Кънчев, български водещ
 1963 г. – Ларс Улрих, барабанист на Металика
 1964 г. – Елизабет Костова, американска писателка
 1971 г. – Джаред Лето, американски актьор и певец
 1974 г. – Ростислав Димитров, български лекоатлет
 1975 г. – Марсело Риос, чилийски тенисист
 1982 г. – Аксел Лунд Свиндал, норвежки скиор
 1986 г. – Кит Харингтън, английски актьор
 1990 г. – Аарън Рамзи, уелски футболист

Починали 

 268 г. – Дионисий, римски папа (* ? г.)
 1350 г. – Жан дьо Марини, френски епископ (* ? г.)
 418 г. – Зосим, римски папа (* ? г.)
 1530 г. – Захиредин Бабур, монголски император (* 1483 г.)
 1624 г. – Симон Мариус, немски астроном (* 1573 г.)
 1771 г. – Клод Адриан Хелвеций, френски философ (* 1715 г.)
 1795 г. – Йохан Кристоф Фридрих Бах, немски композитор (* 1732 г.)
 1890 г. – Хайнрих Шлиман, немски археолог (* 1822 г.)
 1896 г. – Емил дю Боа-Реймон, германски физиолог (* 1818 г.)
 1904 г. – Стоян Маринов, български публицист (* 1838 г.)
 1931 г. – Мелвил Дюи, американски библиограф (* 1851 г.)
 1936 г. – Иван Кирилов, български писател (* 1876 г.)
 1944 г. – Лев Шчерба, руски езиковед (* 1880 г.)
 1964 г. – Александър Кисьов, български генерал (* 1879 г.)
 1967 г. – Чудомир, български писател (* 1890 г.)
 1972 г. – Хари С. Труман, 33-ти президент на САЩ (* 1884 г.)
 1977 г. – Хауърд Хоукс, американски режисьор (* 1896 г.)
 1978 г. – Анастас Петров, български балетист (* 1899 г.)
 1980 г. – Тодор Рачински, български аграрен учен (* 1929 г.)
 1981 г. – Амбър Рийвс, американска писателка (* 1887 г.)
 1988 г. – Херлуф Бидструп, датски карикатурист (* 1912 г.)
 1989 г. – Благой Шалски, български учител (* 1930 г.)
 1997 г. – Корнелиус Касториадис, гръцки икономист (* 1922 г.)
 1997 г. – Сергей Мамчур, украински футболист (* 1972 г.)
 2000 г. – Джейсън Робардс, американски актьор (* 1922 г.)
 2005 г. – Винсънт Скиавели, американски актьор (* 1948 г.)
 2005 г. – Здравко Радев, български футболист (* 1972 г.)
 2006 г. – Джералд Форд, 38-и президент на САЩ (* 1913 г.)
 2020 г. – Броди Лий, американски кечист (* 1979 г.)
 2021 г. – Дезмънд Туту, южноафрикански духовник и Нобелов лауреат (* 1931 г.)

Празници 
 Православната църква чества на този ден следните празници:
 Втори ден от големия християнски празник Рождество Христово
 Събор на Пресвета Богородица
 Свети Йосиф Обручник на Пресвета Богородица
 Свети цар и пророк Давид
 Свети апостол Яков – брат Господен
 България – Ден на бащата – чества се денят на бащите и на бащинството.
 Католическа църква – Ден на свети Стефан
 Хърватия, Чехия, Ирландия, Каталуния – Общонароден празник, посветен на Свети Стефан
 Общност на нациите – Ден на коледните подаръци и благата (Boxing Day)
 Словения – Ден на независимостта и обединението (1990 г.)
 Индонезия, Тайланд, Малайзия – Ден на памет към жертвите от цунамито през 2004 г.
 ЮАР – Ден на добра воля
 Соломонови острови (държава) – Национален празник на Благодарността

Източници 

C26